google/wiki40b huggingface dataset:
Fredericksburg (Texas)

Historie

Fredericksburg ble grunnlagt i 1846 av John O. Meusebach, som hadde vært prøyssisk byråkrat, og baron Otfried Hans von Meusebach, som navngav stedet etter en prøyssisk prins. Mange av de første innvånerna var tyske innvandrere, og de kalte byen på tysk Friedrichsburg, hvorfra kommer det hamle tilnavnet Fritztown. Da den amerikanske borgerkrig brøt ut i 1861 var de fleste av byens borgere imot at Texas skulle bryte med USA. Mange av dem hadde flyktet fre etterdønningene av revolusjonsåret 1848 og hadde liberale politiske oppfatninger.

Kommunikasjoner

Flyplassen Gillespie County Airport om lag 5 km sørvest for Fredericksburg ble tatt i bruk i 1947.
Anapidae

Utseende

Små (de fleste mindre enn 2 mm), forholdsvis langbeinte edderkopper med stor, kuleformet bakkropp. Overflatisk minner de sterkt om kamfotedderkopper (Theridiidae).

Levevis

Disse artene lever gjerne mellom løvstrø og mose på skogbunnen i fuktige skoger. Mange arter spinner små (3 centimeter eller mindre i diameter), flate hjulnett som er hengt opp i vertikale tråder. Minst én art lever som en kleptoparasitt i nettene til større edderkopper av familien Austrochilidae (), og livnærer seg på insektene disse fanger. Denne edderkoppen er så liten av den er uinteressant som mat for den større arten, som kanskje ikke engang merker den. Den spinner sitt egne, lille nett festet til den store edderkoppens nett, funksjonen til dette er uklar siden det ikke ser ut til å fange insekter.

Utbredelse

Familien har en spredt og ujevn utbredelse, men forekommer i alle verdensdeler,
Alfons Maria Stickler

Bakgrunn

Alfons Maria Stickler maturerte i 1928 ved Gymnasium Fichtnergasse i Wien-Hietzing. Han trådte inn etter skoleårene i salesianerordenen, tilbrakte novisiatet i Tyskland, og studerte ved salesianske studiehus i Tyskland, Østerrike, Torino og Roma.

Prest

Han ble presteviet den 27. mars 1937 i Lateranbasilikaen i Roma. Der studerte hab kirkelig og verdslig rett (utriusque). Han tok doktorgrad i kirkerett, og deretter underviste han i kirkerett i Torino og Roma. Han deltok på Det annet Vatikankonsil som sakkyndig, og spilte en rolle særøig inder arbeidet med liturgikonstitusjonen Sacrosanctum Concilium.
Han ble utnevnt til prefekt for Vatikanbiblioteket i 1971, hvor han ledet byggingen av et underjordisk magasin for å lagre gamle manuskripter.

Erkebiskop, kardinal

I 1983 ble han ordinert til erkebiskop og ble bibliotekar for Vatikanbiblioteket, og året etter også arkivar for Vatikanets hemmelige arkiv. Han ble kreert til kardinal i 1985.  
Han gikk av både som bibliotekar og arkivar i juli 1988, nesten 78 år gammel.
Sumpbiller

Utseende

Middelsstore (4 – 14 mm) biller, forholdsvis brede og flate, blanke. Hodet er fremstikkende og godt synlig ovenfra. Antennene er forholdsvis lange, trådformede hos skogsumpbiller, fortykkede mot spissen hos de andre to underfamiliene, men uten en tydelig avsatt kølle. Brystskjoldet (pronotum) er bredere enn langt, forholdsvis lite (mye smalere enn dekkvingene) hos skogsumpbiller, nesten så bredt som dekkvingene hos de andre to underfamiliene. Dekkvingene er brede, blanke, hver med ni punktstriper men uten opphøyde ribber. Beina er lange og slanke. Larvene er pølseformede, med to ganske lange børster på det bakerste leddet, og ganske korte bein.

Levevis

Lite synes være kjent om biologien til disse billene, som lever i tempererte områder på den nordlige halvkulen, bortsett fra én art på New Zealand. De finnes helst på litt fuktige steder i skog. De voksne billene finnes ved råtnende organisk materiale av ulike slag, og det er trolig at larvene også lever der. De lange beina tyder på at de er gode løpere.
Henri Poincaré

Bakgrunn

Poincaré var sønn av Léon Poincaré, en professor i medisin ved universitetet i Nancy, og hans hustru, Eugénie Launois. Han var en eldre fetter av den senere franske president Raymond Poincaré og likeså av fysikeren Lucien Poincaré.
Poincaré studerte ved lyccéet i Nancy, og studerte fra 1873 matematikk ved École polytechnique og fortsatte sine studier ved elitehøyskolen École des Mines under Charles Hermite.

Karriere

Han arbeidet først som gruveingeniør og ble deretter dosent for matematikk ved universitetet i Caen. Han fortsatte imidlertid hele livet med virke innen gruvedrift og som gruveinspektør. Hans nærvær ved og senere undersøkelsesarbeid av en gruveulykke i Magny i 1879 etterlot dype inntrykk på hans tenkning. 
Gjennom sin søster Aline kom han i kontakt med filosofiske kretser; hans svoger Émile Boutroux hadde likeledes regelmessig kontakt med hans kollega Auguste Calinon. 
Allerede to år etter sitt doktorat (1879) ble Poincaré i 1881 ordinarius for matematisk fysikk ved Sorbonne i Paris. Dette professorat innehadde han helt til sin død.

Betydning

Som matematiker og fysiker gav han mange fundamentale bidrag til  teoretisk og anvendt matematikk, matematisk fysikk og astronomi. Han formulerte Poincarés formodning, ett av de mest berømte problemene innenfor matematikken. Innenfor sin forskning på trelegemeproblemet ble han den første som oppdaget et kaotisk, deterministisk system, som senere la grunnen for moderne kaosteori.
Poincaré introduserte prinsippet om den moderne relativiteten og var den første som presenterte Lorentztransformasjonen i dens moderne symmetriske form. Poincaré-gruppen fikk sitt navn etter ham. Poincaré oppdaget den relativistiske bevegelsestransformasjonen, og skrev den ned i et brev til Lorentz i 1905. Dermed fikk han perfekt invarians mellom Maxwells ligninger, det siste trinnet som trengtes for å kunne formulere den spesielle relativitetsteorien.
Poincaré ble utnevnt til æresdoktor ved Det Kongelige Fredriks Universitet i forbindelse med feiringen av 100-årsdagen for Niels Henrik Abels fødsel i 1902.
Høyjord stavkirke

Bygningen

Høyjord stavkirke er en enskipet midtmastkirke. Det har vært vanlig å datere denne kirken til ca. år 1300, men den antas å ha blitt bygd i to faser. Koret er trolig reist i siste halvdel av 1100-tallet, mens selve skipet er fra ca. 1275. Dette kan indikere at deler av kirken har vært tatt ned og gjenoppbygd. Kirken hadde også svalganger fram til 1689, men siden har disse forsvunnet. Siste gang kirken ble restaurert var i perioden 1948–1953. Arbeidene ble ledet av arkitekt Otto L. Scheen. Det var under denne restaureringen at man oppdaget at kirken opprinnelig var en såkalt midtmastkirke. Midtstav og takrytter ble rekonstruert i 1952. Kirken ble gjenåpnet 20. september 1953.
Kirken er en av kun tre gjenværende midtmastkirker. De to andre er stavkirkene i henholdsvis Nore og Uvdal. Det er en type stavkirke med en sentralt plassert midtmast som bærer en takrytter med spir. Takrytteren er da et virkelig tårn og ikke bare et dekorativt innslag. I tillegg til den sentrale midtmasten har kirken 12 bærende staver. Hver av dem har sin egen unike dekor.
Bjørn Bogetvedt

Karrieren

Han er mest kjent som eufoniumist i KNMM der han har tjenestegjort siden 1984. Bogetvedt var i 1980 den første som studerte ved Norges musikkhøgskole med eufonium som hovedinstrument. Fra 1979 til nyåret 1981 var han korist i mannskoret Vrakpant i Vazelina Bilopphøggers. Han har gjennom karrieren dirigert en mengde korps og orkester, både amatører og profesjonelle. I 2000-2002 hadde han permisjon fra sitt virke i Marinemusikken for å være rektor ved Kongsberg kulturskole der han i flere år også har vært ansatt som messingpedagog. Høsten 2017 overtar han etter Eldar Nilsen som dirigent for musikktroppen i Hans Majestet Kongens Garde.
Sellebakk/Lislebyfergen

Sellebakk/Lislebyfergen er en fergeforbindelse som krysser Glomma i Fredrikstad kommune i Østfold. Fergen går mellom Sellebakk på Østsiden av elven og Lisleby på vestsiden. Den er åpen for passasjerer, sykler og mopeder. Fergen er gratis.
Fergeforbindelsen er en av tre forbindelser som krysser Glomma i Nedre Glommaregionen, de to andre er Gamlebyfergen og Byfergen i Fredrikstad sentrum. Forbindelsen drives av Fredrikstad kommune og trafikkeres av fergen Go`vakker Randi.
Fergeforbindelsen ble opprinnelig nedlagt i begynnelsen av 1980-årene grunnet lite trafikk etter åpningen av Fredrikstadbrua og Sandesund bru. Fergeleiene ble liggende til starten av 2010-årene. Gjenåpningen av fergeforbindelsen kom etter flere års lokalt engasjement og etter at forbindelse ble anbefalt av flere instanser. Det ble blant annet trukket frem at trafikken som kom til å gå over den nye fergeforbindelsen ville avlaste Fredrikstad sentrum. Fergeforbindelsen ble fort populær da den åpnet nye muligheter for å gå og sykle til arbeid. Forbindelsen ble gjenåpnet 17. juni 2013 etter at en ny ferge erstattet Go`vakker Randi på Gamlebyfergen og fergeleiene ble opprustet.
Mjølkedalsbreen

Mjølkedalsbreen er en isbre i Jotunheimen på grensen mellom Oppland og Sogn og Fjordane. Den ligger i kommunene Vang og Luster, nordvest for innsjøen Bygdin og nord for innsjøen Tyin. Den har et areal på 3,3 km² og en lengde på 3,3 km.
Breen ligger mellom Mjølkedalspiggan i nord og Langekalvtinden i sør. Den grenser til Uranosbreen ved Uranostinden i vest. Skogadalsbreen ligger rett vest for Ureknatten som begge grenser til.
Mjølkedalsbreen hadde tidligere regelmessige jøkulhlaupar, store og brå flommer, på 1800-tallet og første halvdel av 1900-tallet. Vannet rant da via elvene Vinstra og Mjølkedøla gjennom Mjølkedalen fra Øvre Mjølkedalsvatn. Det største på 1900-tallet kom 3. august 1921 da 33 millioner kubikkmeter vann ble tømt fra breen i løpet av 48 timer. Elven hadde da en middelvannføring på om lag 500 m³/s, som er på nivå med de mest vannrike elvene i Norge. Siste store jøkulhlaup kom 30. januar 1937 da 3 millioner kubikkmeter vann rant fra breen i løpet av kort tid.
Kirkens Gienmæle

Kirkens Gienmæle (Kirkens Gjenmæle, Kirkens genmæle) er en pamflett, et «feidebrev» som N.F.S. Grundtvig sendte ut på «Irenæi Dag», dvs. 26. august 1825, som svar på et langt og lærd skrift av professor H.N. Clausen Catholicismens og Protestantismens Kirkeforfatning, Lære og Ritus.
Pamfletten var sterkt injurierende; Clausen ble kalt en vranglærer og en kjetter og Grundtvig angrep hans teologiske kyndighet. Clausen anla – og vant – injuriesak. Dette medførte at Grundtvig ble satt under langvarig politisensur.
Kirkens Gienmæle ble skrevet i løpet av noen få døgn og måtte i løpet av de påfølgende ukene trykkes i flere opplag. Det vakte stort oppstyr. Av de unge teologene holdt det store flertallet med Clausen og innleverte en adresse til ham med 88 underskrifter. 

De fleste såkalte «dannede» sto også på Clausens side. Derimot gledet mange vanlige lekfolk seg over Kirkens Gienmæle.
Kevin Magnussen

Tidlig karriere

Magnussen begynte sin karriere i gokart. I 2008 tok han steget opp til Formel Ford i Danmark, og vant mesterskapet. Han kjørte også seks løp i ADAC Formel Masters-serien.
I 2009 gikk Magnussen til Formel Renault, hvor han kjørte for Motopark Academy og kom på andreplass bak António Félix da Costa i Northern European Cup og på syvendeplass i Eurocup.
I 2010 kjørte Magnussen i det tyske Formel 3-mesterskapet for Motopark Academy og Carlin Motorsport. Han vant åpningsrunden på Oschersleben, og kom på tredjeplass i mesterskapet. I 2010 ble han medlem av McLarens Young Driver Programme.
I 2011 gikk Magnussen til britisk Formel 3 med Carlin. Med syv seire avsluttet han sesongen på andreplass bak sin lagkollega Felipe Nasr.
I 2012 stilte Magnussen til start i Formel Renault 3,5-liter for Carlin Motorsport. Han vant et løp på Spa-Francorchamps og fullførte sesongen på syvendeplass i mesterskapet. I 2013 var Magnussen fremdeles i Formel Renault 3,5 men gikk nå over til DAMS-laget. Han vant på Alcañiz, Spa-Francorchamps, Paul Ricard og to ganger i Barcelona. Han tok pallplasseringer i 13 av 17 løp og vant mesterskapet med 274 poeng.

McLaren (2014-2015)

Magnussen hadde sin første erfaring med McLarens MP4-27 Formel 1-bil under Young Driver Test i Abu Dhabi 6. november 2012. Han oppnådde raskeste tid med 1.42,651. Han hadde og gjennomført arbeid i lagets simulator.  Magnussens tid var den beste på hele tredagerstesten og imponerte McLarens sportsdirektør Sam Michael. I løpet av testen kjørte han langt nok til å sikre seg sin FIA superlisens.
14. november 2013 ble det bekreftet at Magnussen skulle kjøre for McLaren i 2014-sesongen, hvor han erstattet Sergio Pérez. Magnussen fullførte 2014 sesongen og ble deretter degradert til reservefører for teamet, fordi teamet fikk mulighet til å signere Fernando Alonso.
I 2015-sesongen fikk Magnussen mulighet til å stille til start i Australias Grand Prix, fordi Alonso ikke kunne starte. Bilen fikk dessverre motorproblemer før start og Magnussen måtte derfor bryte det eneste løpet han kjørte i 2015.
I oktober 2015 fikk Magnussen i bursdagspresang av teamet at han ikke lenger hadde kontrakt med McLaren.
Magnussens beste plassering for McLaren var 2. plass i Australia Grand Prix i 2014.

Renault (2016)

Etter å ha mistet kontrakten med McLaren i 2015, var Magnussen i samtaler med flere team i ulike motorsportgrener, deriblant Haas, Manor Racing, DTM, LMP1 og IndyCar.
Magnussen klarte å finne et nytt sete i Formel 1 og ble i februar 2016 bekreftet som fører for Renault i 2016-sesongen. Han overtok da setet til Pastor Maldonado og fikk Jolyon Palmer som stallkamerat.
Magnussens beste plassering for Renault var 7. plass i Russland Grand Prix i 2016.

Haas (2017- )

I november 2016 ble det klart at Magnussen hadde signert kontrakt med Haas. Magnussens stallkamerat er Romain Grosjean.
Magnussens beste plassering for Haas pr 19. april 2019 var 5. plass i Bahrain Grand Prix i 2018.
Lars Grini

Lars Grini-sitater

«Motvind går nå enda an, og til nød vind fra siden. Men blir man overrasket av en vindkule rett bakfra, da blir det så spesielle forhold i bakken at man lett får spolert hele hoppet». Breheimen
Desouk

Historie

Desouk er datert tilbake til minst tiden rundt 3200 f.Kr. da området var en del av oldtidsbyen Buto fra før foreningen av Øvre og Nedre Egypt. Den var opprinnelig to byer, Pe og Dep, som ble smeltet sammen til en by som egypterne kalte Per-Wadjet. Gudinnen Wadjet var dens lokale guddom, ofte representert som en kobra, og ble etterhvert omfattet som skytsgudinne for Nedre Egypt. Hennes orakel var lokalisert i berømte tempel i byen og hennes fest ble markert hvert år.
Fra 1250 e.Kr. til 1517 var byen Desouk en del av provinsen Gharbia. Fra 1798 og til 1801 var den en del av den nå nedlagte provinsen Rosetta.
Det moderne Desouk er medlem av en organisasjon for islamske hovedsteder og byer, grunnet lokaliseringen av viktige islamske helligdommer i byen, slik som graven i den lokale moskeen til den egyptiske sufisten Ibrahim El Desouki fra 1200-tallet. Han var født i byen og bodde der hele livet, og han feires to ganger i året.

Kjente personer

Flere andre kjente egyptere kommer fra Desouk: Youssef El-Mansy, Ahmed Zewail (Nobelprisvinner i kjemi i 1999), Mohammed Roshdy, kunstmaleren Evelyn Ashamallah, og lokalpolitikeren Abdel-Salam Mohammed Nasar.

Sport

Fotballaget er Desouk SC, grunnlagt i 1966, som spiller i røde og hvite drakter. De er per 2018 i egyptisk tredje divisjon i gruppe 8. Hjemarenaen er Desouk Stadium, som åpnet i 1976.
Botne Skiklubb

Botne Skiklubb (stiftet i 1923) er et fleridrettslag fra Holmestrand i Vestfold. Klubben har grupper for alpint, hopp og langrenn for skiidretter, samt grupper for friidrett og orientering.
Skiklubben var med som delarrangør av Ski-NM 2010 med hoppøvelsen mellombakke for damer, hvor Anette Sagen vant sammenlagt.
Blant klubbens kjente utøvere kan nevnes: Eystein Weltzien og Geir Høsteland begge norgesmestere i orientering på 1970-tallet.
Abucay

Historie

Øygruppens første trykkpresse ble funnet i denne byen. Tomas Pinpin, den første filippinske trykker, lærte seg trykkekunsten fra presten Fray Francisco Blanca de San Jose og fra Juan de Vera, en kinesisk trykker, ved dominikaneruniversitetet Santo Tomás i Manila.
Den 23. juni 1647 stod det et heftig slag mellom nederlandske angripere og pampango forsvarere nær kirken i Abucay. Nesten 200 pampangoer ble tatt livet av, og 40 andre, sammen med  Pampangas spanske alcalde mayor Antonio de Cabrera og sominikanerprestene fader Geronimo Sotomayor og fader Tomas Ramos ble bragt til Batavia.
Inger Marie Gundersen

Plateutgivelser

Etter 25 år i bransjen med blant annet egen jazzkvintett «My Favorite Strings», ble debutalbumet hennes, Make This Moment utgitt i 2004. Albumet ble etter hvert utgitt i over 25 land, og hun har turnert både i Asia og i Europa. Hun har slått spesielt godt an i flere land i Østen, som blant annet Sør-Korea og Japan. I april 2007 hadde hun åtte utsolgte konserter på fire dager på den berømte «Cotton Club» i Tokyo. I samme måned i 2008 var hun tilbake og spilte åtte nye konserter på samme plass. Etter to konserter og tre TV-opptredener i Korea høsten 2005, lå albumet på bestselgerlista i et halvt år etterpå. Plate nummer to, By Myself, har endel eget materiale, men også låter ifra Hank Williams, Rod Stewart og U2. Albumet ble innspilt i Göteborg, Sverige, med den anerkjente danske produsenten Søren Siegumfeldt. Hun hadde med håndplukkede musikere fra Arendal, samt den svenske gitaristen Ulf Wakenius i studio. 
Albumet For You fra 2011 ble i mai 2012 det bestselgende jazzalbumet hos FNAC Champs-Élysées i Paris.

Will you still love me tomorrow

Sangen «Will you still love me tomorrow» fra debutalbumet ble innspilt i NRK studioet i Kristiansand 5. juni 2004 og ble listet på NRK P1. Den har blitt utgitt på fire samlealbum, sist på «Close to you», utgitt 22. mars 2008 i Hongkong, av Universal Music Group.
Per Røed

Felttoget i Norge i 1940

Røed tok Befalsskolen for kavaleriet i 1939. Han var mobiliseringsdisponert i Akershus dragonregiment nr. 1 (DR 1). Da hans avdeling mobiliserte gikk han inn i Vang eskadron i Oppland dragonregiment (DR 2). Han fulgte eskadronen i kampene gjennom Gudbrandsdalen og Romsdalen fram til demobiliseringen den 4. mai.

Aks.13.000

Røed var kontinuerlig operativ leder av den Oslo-baserte sabotasjegruppen Aks.13.000, Milorg D-13s (Stor-Oslo) aksjonskommando så lenge gruppen besto. Aksjonskommandoen gjennomførte 102 sabotasjeaksjoner det siste året av krigen. Per Røed, som gikk under dekknavnet «Jan», var med på planleggingen av det meste og ledet selv 25 aksjoner.
I motsetning til mer kjente spesialagenter og sabotører som Gunnar Sønsteby og Max Manus, gjennomgikk ikke Røed trening hos SOE og Kompani Linge.
Per Røed var medlem av Lingeklubben.

Livvakt for Quisling under landssviksaken

Fra 20. august 1945 da rettssaken mot Vidkun Quisling startet til 7. september da dommen falt hadde Røeds Milorg-avdeling ansvaret for Quislings sikkerhet. Quisling ble hver dag eskortert fra dengang Oslo kretsfengsel avd. A i Møllergata 19 til Gamle Logen på Grev Wedels plass der rettssaken fant sted. Under behandlingen i Eidsivating lagmannsrett var Røed personlig livvakt for Quisling. Røed satt i de tre uker saken pågikk bak Quisling i rettssalen og eskorterte tiltalte til og fra fengselscellen på Akershus festning. September 1945 ble Røed forespurt av Lars L'Abée-Lund, leder for Landssvikavdelingen, om han ville stille pelotong og lede eksekusjonen av Vidkun Quisling. Røed avsto fra dette.

Bistand ved krigsskadeerstatning

Etter krigen brukte Per Røed og dr. Per Giertsen åtte år fra 1950 på å få en av D-13s skadede aksjonsfolk godkjent som krigsskadet av Rikstrygdeverket og Nasjonalhjelpens fond.

Stay-Behind og etterretning

Per Røed var en av flere som tok initiativ til etablering av Norges «Stay Behind». Rundt 1948 møtte Røed med forsvarsminister Jens Christian Hauge. Et par dager senere sendte han ministeren et memorandum som beskrev i nærmere detalj hva han og et knippe bekjente hadde i tankene vedrørende forberedelsesarbeid som kan gjøres med utsikt til fullstendig eller delvis fiendtlig okkupasjon av landet. Hensikten var å etablere en organisasjon for etterretning og sabotasje bak fiendens linjer, og memorandumet understreket at både organisasjonen og det tekniske utstyr nødvendig ..under ingen omstendigheter kunne improviseres, men måtte forberedes i god tid i forveien.

Arbeid

Røed utdannet seg til ingeniør og arbeidet i en årrekke i norsk industri.
Nemopteridae

Utseende

Nemopteridene er nokså store (forvingelengde 13–35 mm), spinkle nettvinger som lettes kjennes på vingenes form: forvingen er bred og avrundet, gjerne mønstret i gult og brunt, mens bakvingen er lang og smal, nærmest fjærlignende. Larvene er tettbygde, hodet er bredere enn langt med forholdsvis korte og kraftige kjever. Beina er korte, kroppen pæreformet med spredte, fine hår.

Liv og utvikling

Nemopterider har fullstendig forvandling og må gjennom et puppestadium før de blir kjønnsmodne (imago). De har bitende munndeler og to par vinger som ofte er ganske like hverandre. De flyr mest i skumringen og er langsomme flygere som gjerne besøker blomster der de spiser pollen. Larvene lever på bakken, gjerne i tørre skoger.
Nemopterider finnes bare der det er et varmt, tørt klima. De mangler i Nord-Europa men det finnes tre arter ved Middelhavet. Biologien er lite kjent, men det er sannsynlig at larvene er knyttet til maur. Eggene er små, runde eller ovale uten stilk, og legges på bakken. Man tror at maurene forveksler de harde eggene med frø og bærer dem tilbake til tua. Larvene er rovdyr og spiser trolig lite annet enn maur. Sannsynligvis unngår de å bli angrepet av maurene ved å etterligne disses kjemiske signaler. Larvene kan leve lenge uten mat og ser ut til å ha et meget langsomt stoffskifte.

Utbredelse

Nemopterider finnes i varme og tørre områder over det meste av verden bortsett fra Nord-Amerika. Det største artsmangfoldet finnes i det sørlige Afrika der ca. 60 av de 100 artene hører hjemme.
Väderöarna

Väderöarna er en tidligere bebodd skjærgård som består av et hundretalls holmer og skjær i Kattegat. Hele øygruppen ligger i Tanum kommune og ligger ca 13 km vest for Fjällbacka. Øygruppen er avskåret fra fastlandet av Väderöfjorden.
På en av de sydligste øyene, Väderöbod, finnes et fyr som tidligere var bemannet.
På Storön i den nordre øygruppen fantes det tidigere loser, lotsutkikken finnes der fortsatt. I en av de gamle losbostedene finnes idag et vertshus som har åpent året rundt.
På Hamnerö (link under), i sydøst, finnes to overnattingsboder, som tidligere ble benyttet under hummerfisket. Nå er stuene åpne for allmenheten.
På Väderöarna har lundefuglen tidligere hekket.
Øyene som hører til de nordre Väderöarna og den gamle losstasjonen eies og forvaltes idag av Statens fastighetsverk, de søndre øyene er privateide av slektninger til de fiskerne som i sin tid bygde de to overnattingsstuene på Hamnerö.

Værstasjon

Den meteorologiske stasjon, som tidigare fantes på Väderöbod, er idag en automatisert værstasjon som er plassert ved siden av lotsutkikken på Storön. Stasjonen inngår i SMHI:s nett av værstasjoner for kystobservasjoner. Vindobservasjoner fra denne stasjon nevnes i den svenske værvarslingen.
Den høyeste bølgen målt langs svenskekysten (13,0 m) ble registrert av målebøyen sydvest for Väderöarna den 14. januar 2007.
Norsk Militærmedisinsk Forening

Norsk Militærmedisinsk Forening (NMF) er en spesialforening i Den norske legeforening som organiserer alle militære leger i Forsvaret. Norsk Militærmedisinsk Forening er tilknyttet yrkesforeningen Leger i samfunnsmedisinsk arbeid (LSA) og den fagmedisinske foreningen Norsk samfunnsmedisinsk forening (NORSAM). Foreningens oppgaver er dels faglige og dels fagforeningsmessige. Foreningens formål er å fremme mulighetene og interessen for praktisk og vitenskapelig militærmedisinsk arbeid samt ivareta militærlegenes kollegiale og økonomiske interesser. Foreningen het opprinnelig Det Militærmedicinske Selskab og ble grunnlagt den 21. desember 1882. Norsk Militærmedisinsk Forening ble således opprettet før Den norske legeforening (1886) og er Legeforeningens eldste spesialforening.
Soundtracket til ferien min EP

Soundtracket til ferien min EP er en musikk-EP med Oral Bee, utgitt i 2010.